માનવમિત્ર, નવી દિલ્હી : બિહારમાં ૨૦૧૯માં યોજાનારી લોકસભાની ચૂંટણીને લઇને જેડીયુ અને ભાજપ વચ્ચે ખેંચતાણ જારી છે ત્યારે હવે ભાજપ પ્રમુખ અમિત શાહ મેદાનમાં આવી ગયા છે. અમિત શાહ નીતિશકુમારને મનાવી લેવા માટે કમરકસી ચુક્યા છે. નીતિશકુમારના મહાગઠબંધનમાં સામેલ થવાની અટકળો વચ્ચે એનડીએમાં ઉથલપાથલનો દોર ચાલી રહ્યો છે. આના પરિણામ સ્વરુપે આ તમામ અટકળોનો અંત લાવવા ભાજપ પ્રમુખ અમિત શાહ જવાબદારી સંભાળી ચુક્યા છે.